
R E F E R A T   D E   A P R O B A R E
privind actualizarea cu rata inflației a cuantumului chiriilor locuințelor pentru tineri, destinate închirierii, construite prin programe ale Agenției Naționale
 pentru Locuințe în municipiul Brad, județul Hunedoara


	Conform prevederilor art. 8 alin. 11 din Legea nr. 152/1998 privind înființarea Agenției Naționale pentru Locuințe, republicată cu modificările și completările ulterioare, chiria stabilită în cazul locuințelor pentru tineri, destinate închirierii, se actualizează anual cu rata inflației, în termen de 30 de zile de la data publicării ratei inflației comunicate de către Institutul Național de Statistică pentru anul anterior și, dacă este cazul, și în baza coeficientului de venit. 
     Conform comunicatului Institutului Național de Statistică din data de 21 ianuarie 2025, rata inflației pentru anul 2024 este de 5,60%.
Municipiului Brad are obligaţia de a comunica A.N.L., în termen de 10 zile de la aprobarea chiriei actualizată, o situaţie detaliată cu privire la cuantumul chiriilor defalcate pe tipuri de apartamente şi vârsta chiriaşilor, precum şi data scadentă a plăţii chiriei pentru fiecare chiriaş.
Astfel, sumele reprezentând recuperarea investiției din cuantumul chiriei actualizată cu rata inflației pentru anul anterior, diminuate corespunzător după aplicarea coeficienților de ponderare prevăzuți de lege, se virează, în maximum 30 de zile de la data la care plata chiriei devine scadentă, de către Primăria Municipiului Brad, în contul A.N.L. deschis la Trezoreria Statului și se utilizează pentru dezvoltarea fondului de locuințe prin A.N.L., iar orice întârziere atrage plata de penalități de întârziere de 0,05%/zi din suma datorată, fără a depăși cuantumul sumei asupra căreia sunt calculate.  
Chiriile actualizate, atât cu rata inflației, cât și cu coeficientul de venit, se vor percepe începând cu data de 1 martie 2025.
	În contextul celor de mai sus am  inițiat prezentul proiect de hotărâre prin care am propus aprobarea actualizării cu rata inflației pentru anul anterior a cuantumului chiriilor locuințelor pentru tineri, destinate închirierii, construite prin programe ale Agenției Naționale pentru Locuințe în municipiul Brad, județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 8 alin. 7, alin. 8, alin. 9, alin. 9^1, alin. 9^3, alin.10, alin.11 și alin.13 din Legea nr. 152/1998 privind înființarea Agenției Naționale pentru Locuințe, republicată, cu modificările și completările ulterioare, ale  art.15 alin. 23, alin. 23^1, alin. 23^2, alin. 24, alin. 24^1, alin. 24^2, alin. 25, alin. 26 și alin. 27 din Hotărârea Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind înființarea Agenției Naționale pentru Locuințe, cu modificările și completările ulterioare, ale art. II al Ordonanței de Urgență a Guvernului nr. 55/2021 pentru modificarea Legii nr. 152/1998 privind înființarea Agenției Naționale pentru Locuințe, ale art.129 alin. 2 lit. d și alin. 7 lit. q şi art. 243 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. (4)  din Legea nr. 554/2004 a contenciosului administrativ, actualizată.

